title: Sklep Sveta z dne 30. avgusta 2001 o sklenitvi Sporazuma med Evropsko unijo in Nekdanjo jugoslovansko republiko Makedonijo (FYROM) o dejavnostih Misije Evropske unije za nadzor (EUMM) v FYROM

text:
Pomembno pravno obvestilo

|

32001D0682

Uradni list L 241 , 11/09/2001 str. 0001 - 0001

		Sklep Svetaz dne 30. avgusta 2001o sklenitvi Sporazuma med Evropsko unijo in Nekdanjo jugoslovansko republiko Makedonijo (FYROM) o dejavnostih Misije Evropske unije za nadzor (EUMM) v FYROM(2001/682/SZVP)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 24 Pogodbe,ob upoštevanju priporočila predsedstva,ob upoštevanju naslednjega:(1) 22. decembra 2000 je Svet sprejel Skupni ukrep 2000/811/SZVP o Misiji Evropske unije za nadzor [1].(2) Člen 6 tega skupnega ukrepa predvideva, da se podrobna pravila za delovanje EUMM na področjih v njeni pristojnosti določijo z dogovori, sklenjenimi skladno s postopkom, določenim v členu 24 Pogodbe.(3) Po sprejetem Sklepu Sveta 28. junija 2001, ki pooblašča predsedstvo, da začne pogajanja, se je predsedstvo s FYROM pogodilo o Sporazumu o dejavnostih EUMM.(4) Ta sporazum je treba odobriti –SKLENIL:Člen 1Sporazum med Evropsko unijo in Nekdanjo jugoslovansko republiko Makedonijo (FYROM) o dejavnostih Misije Evropske unije za nadzor (EUMM) v Nekdanji jugoslovanski republiki Makedoniji se odobri v imenu Evropske unije.Besedilo sporazuma je priloženo temu sklepu.Člen 2Predsednik Sveta se pooblasti, da določi osebo, pooblaščeno za podpis sporazuma, zavezujočega za Evropsko unijo.Člen 3Ta sklep začne veljati z dnem sprejetja.Člen 4Ta sklep se objavi v Uradnem listu.V Bruslju, 30. avgusta 2001Za SvetPredsednikL. Michel[1] UL L 328, 31.12.2000, str. 53.--------------------------------------------------


title: Sklep Sveta 2005/481/SZVP z dne 13. junija 2005 o sklenitvi Sporazuma med Evropsko unijo in Ukrajino o varnostnih postopkih za izmenjavo zaupnih informacij

text:
               5.7.2005

               SL

               Uradni list Evropske unije

               L 172/83

         SKLEP SVETA 2005/481/SZVP
   z dne 13. junija 2005
   o sklenitvi Sporazuma med Evropsko unijo in Ukrajino o varnostnih postopkih za izmenjavo zaupnih informacij
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 24 in 38 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Na svojem sestanku 27. in 28. novembra 2003 je Svet sklenil pooblastiti predsedstvo, ki mu pomaga generalni sekretar/visoki predstavnik (GS/VP), za začetek pogajanj v skladu s členoma 24 in 38 Pogodbe o Evropski uniji z nekaterimi tretjimi državami, da bi Evropska unija z njimi sklenila sporazume o varnostnih postopkih za izmenjavo zaupnih informacij.

               (2)

               Na podlagi tega pooblastila za začetek pogajanj je predsedstvo ob pomoči GS/VSP s pogajanji doseglo sporazum z Ukrajino o varnostnih postopkih za izmenjavo zaupnih informacij.

               (3)

               Sporazum je treba odobriti –

         SKLENIL:
   Člen 1
   Sporazum med Evropsko unijo in Ukrajino o varnostnih postopkih za izmenjavo zaupnih informacij se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta se pooblasti, da imenuje osebo(-e), pooblaščeno(-e) za podpis Sporazuma, ki zavezuje Evropsko unijo.
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.

      V Luxembourgu, 13. junija 2005

            Za Svet

            Predsednik

         J. ASSELBORN

   PREVOD
   SPORAZUM
   med Ukrajino in Evropsko unijo o varnostnih postopkih za izmenjavo zaupnih informacij
   UKRAJINA,
   na eni strani, in
   Evropska unija, v nadaljnjem besedilu „EU“, ki jo zastopa predsedstvo Sveta Evropske unije,
   na drugi strani,
   v nadaljnjem besedilu „pogodbenici“,
   STA SE –
   OB UPOŠTEVANJU, da imata Ukrajina in EU enake cilje glede krepitve lastne varnosti v vseh njenih oblikah in glede zagotavljanja visoke stopnje varstva njunim državljanom na območju varnosti;
   OB UPOŠTEVANJU, da Ukrajina in EU soglašata, da bosta svoja posvetovanja in sodelovanje razvijali na podlagi vprašanj skupnega interesa, ki se nanašajo na varnost;
   OB UPOŠTEVANJU, da v tej zvezi obstaja stalna potreba po izmenjavi zaupnih informacij med Ukrajino in EU;
   OB PRIZNAVANJU, da bi celovito in učinkovito posvetovanje in sodelovanje lahko zahtevalo dostop do zaupnih informacij in gradiva Ukrajine in EU, kakor tudi izmenjavo zaupnih informacij in zadevnega gradiva med Ukrajino in EU;
   OB ZAVEDANJU, da tak dostop do zaupnih informacij in zadevnega gradiva ter njihova izmenjava zahteva primerne varnostne ukrepe –
   DOGOVORILI O NASLEDNJEM:
   Člen 1
   Za izpolnitev ciljev krepitve varnosti pogodbenic v vseh njenih oblikah se ta sporazum uporablja za zaupne informacije ali gradivo v kateri koli obliki, ki jih posreduje ena od pogodbenic ali ki jih pogodbenici izmenjata.
   Člen 2
   Za namene tega sporazuma zaupne informacije pomenijo vse informacije (torej vsako védenje, ki se lahko sporoča v kateri koli obliki) ali gradivo, za katere je določeno, da se morajo zaščititi pred neupravičenim razkritjem in ki so bili kot taki označeni v varnostni razvrstitvi (v nadaljevanju „zaupne informacije“).
   Člen 3
   Za namene tega sporazuma „EU“ pomeni Svet Evropske unije (v nadaljevanju „Svet“), generalnega sekretarja/visokega predstavnika in Generalni sekretariat Sveta ter Komisijo Evropskih skupnosti (v nadaljevanju „Evropska komisija“).
   Člen 4
   Vsaka pogodbenica:

               (a)

               ščiti in varuje zaupne informacije, za katere se uporablja ta sporazum, ki jih posreduje druga pogodbenica, ali ki sta si jih pogodbenici izmenjali;

               (b)

               zagotavlja, da zaupne informacije, za katere se uporablja ta sporazum, ki so bile posredovane ali izmenjane, obdržijo varnostno razvrstitev, ki jo je določila pogodbenica, ki jih posreduje. Pogodbenica-prejemnica zaupne informacije ščiti in varuje v skladu z lastnimi varnostnimi predpisi o informacijah in gradivu z enakovredno varnostno razvrstitvijo, kakor je to določeno v varnostnih dogovorih, ki se oblikujejo v skladu s členom 11;

               (c)

               ne uporablja informacij, za katere se uporablja ta sporazum, za drugačne namene od tistih, ki jih je določil organ izvora in tistih, za katere so bile te dane na voljo ali izmenjane;

               (d)

               brez privolitve organa izvora zaupnih informacij, za katere se uporablja ta sporazum, ne razkrije tretjim stranem ali institucijam EU ali subjektom, ki niso navedeni v členu 3.

         Člen 5
   1.   Zaupne informacije lahko ena od pogodbenic („pogodbenica-pošiljateljica“) razkrije ali posreduje drugi pogodbenici („pogodbenici-prejemnici“) v skladu z načelom nadzora s strani organa izvora.
   2.   Glede posredovanja zaupnih informacij prejemnikom, ki niso ena izmed pogodbenic tega sporazuma, pogodbenica-prejemnica odločitev o razkritju ali posredovanju zaupnih informacij sprejme po privolitvi pogodbenice-pošiljateljice v skladu z načelom nadzora s strani organa izvora, kakor je opredeljeno v njenih varnostnih predpisih.
   3.   Pri izvajanju odstavkov 1 in 2 zgoraj je posredovanje skupin določenih kategorij zaupnih informacij, ki so pomembne za potrebe delovanja, možno le, če so v ta namen med pogodbenicama določeni in dogovorjeni ustrezni postopki.
   Člen 6
   Ukrajina in EU in subjekti slednje, ki so navedeni v členu 3 tega sporazuma, ima varnostno organizacijo, varnostne predpise in varnostne programe, ki temeljijo na takih temeljnih načelih in minimalnih varnostnih standardih, uvedenih v varnostne sisteme pogodbenic, oblikovane na podlagi člena 11, da zagotavljajo uporabo enakovredne ravni varnostne zaščite za zaupne informacije, za katere se uporablja ta sporazum.
   Člen 7
   1.   Pogodbenici zagotovita, da se vse osebe, ki pri opravljanju svojih uradnih dolžnosti potrebujejo dostop ali katerih dolžnosti oz. funkcije jim lahko omogočijo dostop do zaupnih informacij, ki so bile dane na voljo ali izmenjane v skladu z določbami tega sporazuma, ustrezno varnostno preverijo preden dobijo dostop do takih informacij.
   2.   Postopki varnostnega preverjanja se določijo z namenom, da se ugotovi, ali se neki osebi lahko dovoli dostop do zaupnih informacij ob upoštevanju zahtev, vključno zahtev za ugotavljanje njene vrednosti zaupanja in zanesljivosti, ki so določene v predpisih in smernicah pogodbenic.
   Člen 8
   Pogodbenici si v zvezi z varnostjo zaupnih informacij, za katere se uporablja ta sporazum, in z zadevami skupnega varnostnega interesa nudita medsebojno pomoč. Organi, opredeljeni v členu 11, izvajajo vzajemna varnostna posvetovanja in nadzor, da bi ocenili učinkovitost varnostnih dogovorov, za katere so odgovorni in ki se oblikujejo v skladu s členom 11.
   Člen 9
   1.   Za namene tega sporazuma se:

               (a)

               Glede EU:
               Vso pošto pošlje Svetu na naslednji naslov:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels.

                     Vodja glavne pisarne Sveta ob upoštevanju odstavka 2 vso pošto posreduje državam članicam in Evropski komisiji.

               (b)

               Glede Ukrajine:
               Vso pošto se naslovi na Ministrstvo za zunanje zadeve Ukrajine, in sicer na vodjo glavne pisarne, na naslednji naslov:

                           Ministry of Foreign Affairs of Ukraine

                           Chief of the EU Documentation Central Registry Office

                           Mykhailivska square, 1

                           01018 Kiev

                           Ukraine.

         2.   Izjemoma se pošta pogodbenice, ki je dostopna samo nekaterim pristojnim uradnikom, organom ali službam te pogodbenice, iz operativnih razlogov lahko naslovi in je dostopna samo nekaterim pristojnim uradnikom, organom ali službam druge pogodbenice, ki so posebej določeni kot prejemniki, ob upoštevanju njihovih pristojnosti in v skladu z načelom potrebe védenja. Ta pošta se ustrezno označi. Za Evropsko unijo se ta pošta pošilja preko vodje glavne pisarne Sveta. Za Ukrajino pa se pošilja preko vodje Glavne pisarne za dokumente EU Ministrstva za zunanje zadeve.
   Člen 10
   Izvajanje tega sporazuma nadzorujejo Ministrstvo za zunanje zadeve Ukrajine ter generalna sekretarja Sveta in Evropske komisije.
   Člen 11
   1.   Za izvajanje tega sporazuma se oblikujejo varnostni dogovori med organi iz odstavka 2 do 4, da se določijo standardi vzajemne varnostne zaščite za zaupne informacije, ki jih ureja ta sporazum.
   2.   Varnostna služba Ukrajine, ki deluje v imenu in pod vodstvom Ukrajine, je odgovorna za oblikovanje varnostnih dogovorov iz odstavka 1 za zaščito in varovanje zaupnih informacij, ki so bile v skladu s tem sporazumom posredovane Ukrajini.
   3.   Generalni sekretariat Varnostnega urada Sveta pod vodstvom in v imenu generalnega sekretarja Sveta, ki deluje v imenu in v okviru pristojnosti Sveta, je odgovoren za oblikovanje varnostnih dogovorov o zaščiti in varovanju zaupnih informacij, ki so bile v skladu s tem sporazumom posredovane EU.
   4.   Varnostni direktorat Evropske komisije, ki deluje v imenu in pod vodstvom Evropske komisije, je odgovoren za oblikovanje varnostnih dogovorov iz odstavka 1 za zaščito zaupnih informacij, ki so bile v skladu s tem sporazumom posredovane ali izmenjane znotraj Evropske komisije in njenih prostorov.
   5.   Na strani EU mora te standarde odobriti Varnostni odbor Sveta.
   Člen 12
   Organi, navedeni v členu 11, določijo postopke, ki se uporabijo v primerih dokazanega ali domnevnega ogrožanja statusa zaupnih informacij, za katere se uporablja ta sporazum.
   Člen 13
   Pred posredovanjem zaupnih informacij, za katere se uporablja ta sporazum, med pogodbenicama morajo odgovorni varnostni organi, opredeljeni v členu 11, soglašati, da je pogodbenica-prejemnica sposobna ščititi in varovati informacije, za katere se uporablja ta sporazum, na način, ki je skladen z dogovori, oblikovanimi v skladu s členom 11.
   Člen 14
   Ta sporazum pogodbenicama ne preprečuje sklenitve drugih sporazumov o posredovanju ali izmenjavi zaupnih informacij, za katere se uporablja ta sporazum, pod pogojem da ti sporazumi niso v nasprotju z določbami tega sporazuma.
   Člen 15
   Vse razlike med Evropsko unijo in Ukrajino, ki izhajajo iz razlage ali izvajanja tega sporazuma, se urejajo s pogajanji med pogodbenicama.
   Člen 16
   1.   Ta sporazum začne veljati prvi dan prvega meseca po tem, ko sta pogodbenici druga drugo uradno obvestili o zaključku ustreznih notranjih postopkov.
   2.   Ta sporazum se lahko zaradi sprejema morebitnih sprememb na predlog ene ali druge pogodbenice ponovno preuči.
   3.   Spremembe tega sporazuma se sprejmejo z medsebojnim soglasjem pogodbenic in so sestavljene v pisni obliki. Veljati začnejo po medsebojnem uradnem obvestilu, ki ga predvideva odstavek 1.
   Člen 17
   Ta sporazum ena od pogodbenic lahko odpove s pisnim obvestilom o odpovedi, ki ga izroči drugi pogodbenici. Taka odpoved začne učinkovati šest mesecev po prejemu tega obvestila s strani druge pogodbenice, vendar ne vpliva na že sklenjene obveznosti v skladu z določbami tega sporazuma. Predvsem vse zaupne informacije, ki so bile posredovane ali izmenjane v skladu s tem sporazumom, ostajajo še naprej zaščitene v skladu z določbami, navedenimi v Sporazumu.

      V POTRDITEV TEGA so spodaj podpisani pravilno pooblaščeni predstavniki podpisali ta sporazum.
      Sestavljeno v Luxembourgu, 13. junija 2005 v dveh kopijah v angleškem jeziku.

            Za Ukrajino

            Za Evropsko unijo


title: 2013/559/EU: Sklep Evropskega parlamenta z dne 17. aprila 2013 o zaključku poslovnih knjig Prevajalskega centra za organe Evropske unije za proračunsko leto 2011

text:
               16.11.2013

               SL

               Uradni list Evropske unije

               L 308/173

         SKLEP EVROPSKEGA PARLAMENTA
   z dne 17. aprila 2013
   o zaključku poslovnih knjig Prevajalskega centra za organe Evropske unije za proračunsko leto 2011
   (2013/559/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Prevajalskega centra za organe Evropske unije za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Prevajalskega centra za organe Evropske unije za proračunsko leto 2011 z odgovorom Centra (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (4), zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0069/2013),

               1.

               odobri zaključek poslovnih knjig Prevajalskega centra za organe Evropske unije za proračunsko leto 2011;

               2.

               naroči svojemu predsedniku, naj ta sklep posreduje direktorici Prevajalskega centra za organe Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 12.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 314, 7.12.1994, str. 1.

      (5)  UL L 357, 31.12.2002, str. 72.


title: Sklep Sveta 2014/294/SZVP z dne 20. maja 2014 o spremembi Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya)

text:
               21.5.2014

               SL

               Uradni list Evropske unije

               L 151/24

         SKLEP SVETA 2014/294/SZVP
   z dne 20. maja 2014
   o spremembi Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. maja 2013 sprejel Sklep 2013/233/SZVP (1) o vzpostavitvi misije Evropske unije za pomoč pri integriranem upravljanju libijskih meja (EUBAM Libya). Sklep 2013/233/SZVP preneha veljati 21. maja 2015. Referenčni finančni znesek, določen v navedenem sklepu, zajema obdobje od 22. maja 2013 do 21. maja 2014.

               (2)

               Sklep 2013/233/SZVP bi bilo treba spremeniti, da se obdobje, ki ga zajema referenčni finančni znesek, podaljša do 21. maja 2015.

               (3)

               EUBAM Libya se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sklep Sveta 2013/233/SZVP se spremeni:

               1.

               člen 11(5) se nadomesti z naslednjim:
               „5.   Vodja misije zagotovi varovanje tajnih podatkov EU v skladu s Sklepom Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (2).

                  (2)  UL L 274, 15.10.2013, str. 1.“;"

               2.

               člen 13(1) se nadomesti z naslednjim:
               „1.   Referenčni finančni znesek za kritje odhodkov, povezanih z EUBAM Libya v obdobju od 22. maja 2013 do 21. maja 2014, je 30 300 000 EUR.
               Referenčni finančni znesek za kritje odhodkov, povezanih z EUBAM Libya v obdobju od 22. maja 2014 do 21. maja 2015, je 26 200 000 EUR.“;

               3

               v odstavkih 1 in 2 člena 15 se sklicevanji na „Sklep 2011/292/EU“ nadomestita s sklicevanji na „Sklep 2013/488/EU“.

         Člen 2
   Ta sklep začne veljati na dan sprejetja.

      V Bruslju, 20. maja 2014

            Za Svet

            Predsednik

         A. KYRIAZIS

      (1)  Sklep Sveta 2013/233/SZVP z dne 22. maja 2013 o misiji Evropske unije za pomoč pri integriranem upravljanju libijskih meja (EUBAM Libya) (UL L 138, 24.5.2013, str. 15).


title: 2005/544/ES: Sklep Evropskega parlamenta z dne 12. aprila 2005 o razrešnici direktorju Prevajalskega centra za organe Evropske unije glede izvrševanja proračuna za proračunsko leto 2003

text:
               27.7.2005

               SL

               Uradni list Evropske unije

               L 196/100

      SKLEP EVROPSKEGA PARLAMENTA

   z dne 12. aprila 2005
   o razrešnici direktorju Prevajalskega centra za organe Evropske unije glede izvrševanja proračuna za proračunsko leto 2003
   (2005/544/ES)
   EVROPSKI PARLAMENT,
   ob upoštevanju poročila Računskega sodišča o letnih računovodskih izkazih Prevajalskega centra za organe Evropske unije za proračunsko leto 2003, skupaj z odgovori Centra (1),
   ob upoštevanju priporočila Sveta z dne 8. marca 2005 (6859/2005 – C6-0068/2005),
   ob upoštevanju Pogodbe ES, zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe, in Uredbe Sveta (ES) št. 1645/2003 z dne 18. junija 2003 o spremembi Uredbe (ES) št. 2965/94 o ustanovitvi Prevajalskega centra za organe Evropske unije (3), zlasti člena 14 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,
   ob upoštevanju členov 70 in 71 ter Priloge V k svojemu Poslovniku,
   ob upoštevanju poročila Odbora za proračunski nadzor (A6-0074/2005),

               1.

               podeli direktorju Prevajalskega centra za organe Evropske unije razrešnico glede izvrševanja proračuna za proračunsko leto 2003;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje direktorju Prevajalskega centra za organe Evropske Unije, Svetu, Komisiji in Računskemu sodišču ter ju objavi v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 324, 30.12.2004, str. 46.

      (2)  UL L 248, 16.9.2002, str. 1.

      (3)  UL L 245, 29.9.2003, str. 13.

      (4)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      s pripombami, ki spremljajo sklep o razrešnici direktorju Prevajalskega centra za organe Evropske unije glede izvrševanja proračuna za proračunsko leto 2003
      EVROPSKI PARLAMENT,
      ob upoštevanju poročila Računskega sodišča o letnih računovodskih izkazih Prevajalskega centra za organe Evropske unije za proračunsko leto 2003, skupaj z odgovori Centra (1),
      ob upoštevanju priporočila Sveta z dne 8. marca 2005 (6859/2005 – C6-0068/2005),
      ob upoštevanju Pogodbe ES, zlasti člena 276 Pogodbe,
      ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe, in Uredbe Sveta (ES) št. 1645/2003 z dne 18. junija 2003 o spremembi Uredbe (ES) št. 2965/94 o ustanovitvi Prevajalskega centra za organe Evropske unije (3), zlasti člena 14 Uredbe,
      ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,
      ob upoštevanju členov 70 in 71 ter Priloge V k svojemu Poslovniku,
      ob upoštevanju poročila Odbora za proračunski nadzor (A6-0074/2005),

                  A.

                  ker je Evropsko računsko sodišče, v zgoraj omenjenem posebnem poročilu, navedlo, da je prejelo zadostno zagotovilo o zanesljivosti letnih računovodskih izkazov za proračunsko leto, ki se je končalo 31. decembra 2003, ter o zakonitosti in pravilnosti poslovnih dogodkov v celoti;

                  B.

                  ker je 21. aprila 2004 Evropski parlament podelil razrešnico (5) direktorju Prevajalskega centra za organe Evropske unije (Centra) v zvezi z izvajanjem proračuna za proračunsko leto 2002 in je v resoluciji, ki spremlja odločbo Evropskega parlamenta o razrešnici, med drugim:

                              —

                              pozdravil rezultate Centra o zmanjšanju prenosov,

                              —

                              upošteval prizadevanja Centra za izvajanje razumne računovodske rešitve v zvezi s predstavitvijo pozitivne bilance proračunskega leta kot dohodka za naslednje proračunsko leto v računovodskih izkazih,

                              —

                              odobril prizadevanja Centra, da najde zadovoljive rešitve vprašanj v zvezi s svojimi prostori,

            1.   upošteva naslednje podatke za poslovne knjige Prevajalskega centra za organe Evropske unije za proračunski leti 2003 in 2002;
      Izkaz prihodkov in odhodkov za proračunski leti 2003 in 2002

                  (in EUR 1000)

                  2003

                  2002

                  Operating revenue

                  Invoicing for the financial year

                  22 075

                  18 113

                  Miscellaneous revenue

                  223

                  291

                  Total (a)

                  22 298

                  18 404

                  Operating expenditure

                  Current expenses

                  18 255

                  18 446

                  Total (b)

                  18 255

                  18 446

                  Operating result (c = a – b)

                  4 043

                  – 42

                  Financial income

                  Bank interest

                  387

                  495

                  Exchange rate gain

                  1

                  2

                  Total (d)

                  388

                  497

                  Financial charges

                  Bank charges

                  10

                  0

                  Total (e)

                  10

                  0

                  Financial result (f = d – e)

                  378

                  497

                  Result for ordinary activities (g = c + f)

                  4 421

                  455

                  Exceptional income (h)

                  19

                  0

                  Exceptional expenses (i)

                  9

                  0

                  Exceptional result (j = h – i)

                  10

                  0

                  Result for the financial year (g + j)

                  4 431

                  455

                     Source: Data compiled by the Centre.

            2.   poziva Center in Komisijo k nadaljnjim prizadevanjem za dosego zadovoljive rešitve vprašanja pokojninskih prispevkov v zvezi z zaposlenimi Centra;
      3.   poziva Center in Komisijo, da Parlament obveščata o rezultatu prizadevanj za rešitev vprašanja pokojninskih prispevkov za zaposlene v Centru;
      4.   pozdravlja podpis memoranduma o soglasju Centra in organov Luksemburga, ki je rešitev težav s stroški v zvezi z uporabo nove zgradbe razpravne dvorane; pričakuje, da bodo celotni podatki o tej temi v letnem poročilu o delu direktorja za leto 2004;
      5.   opozarja na zaskrbljenost, ki jo je izrazil Center nad koledarjem, kot je določen v Uredbi (ES, Euratom) št. 2343/2002, v skladu s katerim mora Evropsko računsko sodišče pripraviti pripombe v zvezi z računovodskimi izkazi agencij (člen 83(1) Uredbe) do 15. junija, direktorji pa morajo do 1. julija poslati končne računovodske izkaze računovodjam Komisije (člen 83(3) Uredbe), skupaj z mnenjem upravnega odbora; zaveda se težave, da to sproži pridobitev mnenja upravnega odbora agencije med tema dvema datumoma;
      6.   upošteva in obžaluje odsotnost načrta enakosti in od Centra pričakuje, da v kratkem oblikuje načrt in postane delodajalec enakih možnosti; od Centra ne pričakuje le obravnavanja vprašanj v zvezi z enakostjo na ravni zaposlovanja, temveč tudi proaktivno in dolgoročno izhodišče za spodbujanje enakosti spolov;
      7.   pozdravlja obveznost Centra, da bo sporočal podatke o dejavnostih državljanom, in upa, da bo prišlo do nadaljnjih ukrepov za razvoj in okrepitev strategije Centra za obveščanje in sporazumevanje;
      8.   ugotavlja, da je, po izmenjavi podatkov s Centrom, cena na stran, določena v proračunu za leto 2003 in ki jo je fakturiral Center, 77,50 EUR, ki vključuje vse stroške Centra (zaposleni, stavbe, IT, oprema, prevodi svobodnih prevajalcev, določbe za pokojnine in socialne pogoje), in tudi notranje preverjanje jezikovne ustreznosti, formatiranje in posodabljanje ter vse potrebne upravne stroške zunanjega izvajanja; poziva Komisijo, da oceni izvajanje in dodano vrednost različnih prevajalskih storitev, skupaj z razmerjem med stroški in koristmi;
      9.   ugotavlja, da so zaradi varnosti, zaupnosti, hitrosti ali posebne usposobljenosti nujni notranji prevajalci; ugotavlja tudi, da, kjer so izpolnjena potrebna kakovostna merila, Center deluje v partnerstvu z zunanjimi prevajalci in da je bilo leta 2003 40 % celotne proizvodnje zunanjega izvajanja;
      Splošne točke, naslovljene na Komisijo in agencije

                  10.

                  ponovno opozarja na stališče, da je, medtem ko je podpiral napore Komisije za oblikovanje omejenega števila modelov, vsaj za prihodnje „nadzorne“ agencije, zavzel stališče, da struktura sedanjih in prihodnjih agencij zasluži temeljito obravnavo na medinstitucionalni ravni; prav tako poudarja, da mora medinstitucionalni sporazum, preden Komisija določi okvirne pogoje za uporabo nadzornih agencij, pojasniti splošne smernice; to se mora zgoditi pred oblikovanjem usklajenega okvira za strukturo agencij;

                  11.

                  upošteva stališče Komisije (6) v zvezi s prenašanjem odgovornosti za izvajanje nalog na organe, vključno z agencijami, razen glavne uprave Komisije; zavzema stališče, da to ni odgovor na poziv Parlamenta k temeljiti obravnavi strukture obstoječih agencij na medinstitucionalni ravni; zato poziva Komisijo, da zagotovi pojasnila o tej točki in o prihodnjem celotnem medinstitucionalnem sporazumu v zvezi z novimi sporazumi, ki se oblikujejo v finančnem načrtu ali vzporedno z njim (7);

                  12.

                  poziva Komisijo k srednjeročni organizaciji in izvajanju, npr. v standardnem triletnem obdobju, prečne analize ocenjevanj, izvajanih v posameznih agencijah, da se:

                              (a)

                              dosežejo zaključki v zvezi s skladnostjo dejavnosti agencije s politiko EU na splošno in v zvezi s sinergijami, ki obstajajo ali se bodo razvile med agencijami in službami Komisije, ter v zvezi z izogibanjem njihovemu prekrivanju;

                              (b)

                              predloži oceno širše evropske dodane vrednosti storitev agencij na njihovem področju dejavnosti ter o ustreznosti, učinkovitosti in uspešnosti modela agencije pri izvajanju politike EU ali prispevanju k njej;

                              (c)

                              določi in poveča vpliv dejavnosti agencij glede na bližino, dostopnost in preglednost EU njenim državljanom;

                  13.

                  pričakuje, da bo celotna analiza na voljo do konca leta 2005, tako da bo zajemala triletno obdobje od uvedbe nove Finančne uredbe in posledičnega novega okvira v sistemu agencij;

                  14.

                  poziva agencije k dejavni udeležbi v takšnem postopku in k sodelovanju s Komisijo, z zagotavljanjem potrebnega prispevka v zvezi z zadevami, ki so po njihovem mnenju pomembne za njihovo delovanje, vlogo, pristojnost in potrebe, pa tudi z zadevami, ki bi lahko pomagale izboljšati celoten postopek razrešnice, za prispevanje k uspehu takšnega postopka ter povečanju odgovornosti in preglednosti agencij; poziva agencije, da predstavijo takšen prispevek tudi svojim pristojnim odborom;

                  15.

                  poziva Komisijo, vzporedno s tem izvajanjem, da najpozneje do konca leta 2005 predstavi predloge za spremembe v obstoječih ustanovnih aktih agencij, med drugim za najboljši odnos z agencijami; cilj takšnih predlogov mora biti:

                              (a)

                              izboljšanje sporazumevanja med Komisijo in agencijami;

                              (b)

                              vzpostavitev ali širitev sodelovanja pri določanju potreb in ciljev, storitev in strategije za njihovo dosego ter pri določanju standardov za spremljanje in ocenjevanje;

                              (c)

                              izboljšanje dopolnjujoče dejavnosti, boljša organizacija potrebnih virov in njihove učinkovite zmogljivosti doseganja rezultatov, ter oblikovanje komunikacijske strategije za razširjanje teh rezultatov;

                  16.

                  poudarja, da mora Komisija pred sprejemom katerega koli sklepa za predlog ustanovitve nove agencije izvesti strogo oceno potrebe in dodane vrednosti funkcije te agencije, ob upoštevanju obstoječih struktur, načela subsidiarnosti, proračunske strogosti in poenostavitve postopkov;

                  17.

                  pričakuje od Komisije, da hitro predstavi smernice v zvezi s politiko zaposlenih v agencijah, ki jih je Parlament zahteval od Komisije pred koncem proračunskega postopka za leto 2005;

            Splošne točke, naslovljene na agencije

                  18.

                  pričakuje, da bo od zdaj naprej, od vsake agencije, prejel poročilo, ki povzema podatke o revizijah notranjega revizorja, priporočilih in posledičnih ukrepih v skladu s členom 72(5) Uredbe (ES, Euratom) št. 2343/2002;

                  19.

                  poziva agencije, da se še naprej trudijo pravilno uporabljati kadrovske predpise in pravila, ki veljajo za druge uslužbence v zvezi z njihovimi zaposlenimi (postopki zaposlovanja in pomembne sprejete odločitve, osebne mape, izračun osebnih prejemkov in druge pravice, politika pospeševanja, odstotek prostih delovnih mest, norme spoštovanja enakosti spolov itd.);

                  20.

                  upošteva, da ustrezni delež zaposlenih moških in žensk v celotni sestavi uslužbencev agencij, na splošno, kaže na obstoj neravnovesja med moškimi in ženskami; obžaluje, da so moški ena tretjina zaposlenih in tudi v večjem številu zasedajo višje položaje, medtem ko ženske splošno v večjem številu zasedajo nižje položaje; pričakuje, da bodo agencije sprejele takojšnje in učinkovite ukrepe za izboljšanje teh razmer;

                  21.

                  poziva agencije, da zagotovijo, da so vse ustrezne določbe Direktive 2002/73/ES Evropskega parlamenta in Sveta z dne 23. septembra 2002 o spremembi Direktive Sveta 76/207/EGS o uresničevanju načela enake obravnave moških in žensk v zvezi z dostopom do zaposlitve, poklicnega usposabljanja in napredovanja ter delovnih pogojev (8) uvedene v njihovo kadrovsko politiko;

                  22.

                  pričakuje, da bodo agencije kot odgovor na pomembne ugotovitve Evropskega računskega sodišča ravnale v skladu s proračunskimi načeli iz Finančne uredbe, še zlasti z načeli enotnosti in točnosti; poziva agencije, ki tega še niso storile, da izpolnijo zahteve Finančne uredbe v zvezi z računovodstvom in da še naprej krepijo svoje postopke v zvezi z notranjim vodenjem in nadzorom za povečanje odgovornosti, preglednosti in evropske dodane vrednosti;

                  23.

                  spodbuja agencije, zlasti tiste, katerih dejavnosti imajo skupne točke z dejavnostmi ali nalogami drugih agencij, da okrepijo svoje sodelovanje in tako odprejo možnosti za razvoj sinergij; poziva jih, da formalizirajo, kjer je primerno, takšno sodelovanje s posebnimi sporazumi (skupne izjave, memorandumi o soglasju, odločitve o skupnem načrtovanju in dejavnosti/programi, ki so dopolnilne lastnosti), tako da preprečijo podvajanje dela, zagotovijo, da se vsaka storitev agencije jasno opredelili in da rezultat skupnih naporov poveča dodano vrednost in vpliv njihovega dela do skrajnosti; pričakuje, da bo o tej zadevi redno obveščen;

                  24.

                  poziva agencije, da namenijo posebno pozornost postopkom oddaje in upravljanja javnih naročil; poziva jih, da sprejmejo ustrezne ukrepe v zvezi z upravnimi strukturami, zato da se okrepijo njihovi postopki, sredstva in upravljanje sredstev ter upravljanje notranjega nadzora; zavzema stališče, da takšni ukrepi lahko vključujejo, kjer je potrebno ali izvedljivo, vzpostavitev posebnih enot, ki so pooblaščene za svetovanje, na osnovi analiz tveganja, kako najbolje pripraviti postopke oddajanja javnih naročil, zagotoviti spremljanje in nadaljevati ukrepanje, v skladu z zahtevami; v zvezi s to zadevo poziva Komisijo in Evropsko računsko sodišče, da okrepita sodelovanje z agencijami;

                  25.

                  upošteva težave, ki so jih omenili nekateri direktorji v zvezi z usklajenostjo agencij s koledarjem in roki za poročanje, kot so določeni v Finančni uredbi; poziva direktorje agencij, da z vidika prihodnjega pregleda Finančne uredbe, ki se bo izvajal leta 2005, obvestijo njegova Odbora za proračun in proračunski nadzor o težavah, ki so se do zdaj pojavile, tako da se lahko te upoštevajo v okviru pregleda; pričakuje, da bodo direktorji predstavili posebne predloge za drugačne dogovore v zvezi z roki, ki lahko najbolj ustrezajo njihovim zahtevam delovanja, medtem ko upoštevajo obveznosti poročanja agencij, kot je določeno v finančni uredbi;

                  26.

                  upošteva pozitiven odziv direktorjev agencij na poziv odbora Parlamenta, odgovornega za pripravo razrešnice, za oblikovanje bolj natančnih komunikacijskih sistemov, še zlasti v zvezi s prenosom dokumentov v zvezi z obveznostmi poročanja agencij s strani le teh temu odboru; zavzema stališče, da bo boljša organizacija takšnega sporazumevanja okrepila njegovo sodelovanje z agencijami in izboljšala demokratičen nadzor;

                  27.

                  poziva direktorje agencij, da od zdaj naprej k svojemu letnemu poročilu o delu, ki je predloženo skupaj s finančnimi in poslovodnimi podatki, priložijo izjavo o zanesljivosti v zvezi z zakonitostjo in pravilnostjo postopkov, podobno izjavam, ki jih podpišejo generalni direktorji Komisije;

                  28.

                  poziva agencije, da oblikujejo obsežno komunikacijsko strategijo za obravnavo potrebe po dostopu splošne javnosti do rezultatov njihovega dela, v ustrezni obliki, poleg predložitve teh rezultatov ustanovam, pristojnim službam držav članic, strokovnjakom, partnerjem in posebnim upravičencem; poziva agencije, da z vidika razvoja takšne strategije okrepijo svoje sodelovanje in si izmenjajo podatke o najboljši praksi za dosego tega cilja; pričakuje, da bodo agencije pravilno obveščale njegove pristojne organe o napredku oblikovanja takšne strategije, pred naslednjim postopkom podeljevanja razrešnice, da se zagotovi učinkovito in pravočasno spremljanje njihovih dejavnosti;

            Splošne točke, naslovljene na Evropsko računsko sodišče in agencije

                  29.

                  pozdravlja pobudo Evropskega računskega sodišča, da doda tabelo k posebnim poročilom o agencijah, ki je povzetek podatkov o pristojnostih, vodenju, razpoložljivih virih in izdelkih/storitvah posamezne agencije; zavzema stališče, da to izboljša jasnost in preglednost dela teh organov Skupnosti, medtem ko zagotavlja uporabne osnove za primerjavo, kjer je primerno, za pomoč pri vzpostavitvi usklajenega okvira za agencije, h kateremu je pozval Parlament;

                  30.

                  poziva Evropsko računsko sodišče in agencije h okrepitvi njihovega sodelovanja, da se izboljšajo postopki in tehnična sredstva za izboljšanje preudarnega upravljanja vseh proračunskih in finančnih vprašanj, za oblikovanje metodologije, ki oblikuje podlago za pozitivno razrešnico za proračun od začetka postopka; pričakuje, da bo redno obveščen o napredku in izvajanju najboljših praks;

                  31.

                  poziva Evropsko računsko sodišče in agencije, da pred končnim poročilom Evropskega računskega sodišča o razrešnici izboljšajo preglednost v kontradiktornem postopku, tako da se izognejo kakršnemu koli nasprotovanju ali dvoumnosti, ki bi lahko ogrozila verodostojnost celotnega izvajanja; v zvezi s tem poziva Evropsko računsko sodišče in Komisijo, da predlagata izvedljiv način posodabljanja podatkov o izboljšavah in/ali težavah, ki so se pojavile od prve razprave o pripravljalnem poročilu Evropskega računskega sodišča do odločitve, ali naj se podeli razrešnica, da se prikaže najbolj pravilna slika položaja agencij.

         (1)  UL C 324, 30.12.2004, str. 46.

         (2)  UL L 248, 16.9.2002, str. 1.

         (3)  UL L 245, 29.9.2003, str. 13.

         (4)  UL L 357, 31.12.2002, str. 72.

         (5)  UL L 330, 4.11.2004, str. 27.

         (6)  Kot je določeno v Prilogi 1 k Sporočilu Komisije Svetu in Evropskemu parlamentu „Gradimo našo skupno prihodnost, Politični izzivi in proračunska sredstva razširjene Unije za obdobje 2007–2013“ (COM(2004) 0101, str. 38).

         (7)  Glej Prilogo k Poročilu Komisije o nadaljnjem izvajanju glede razrešnic 2002 (COM(2004) 0648, str. 108).

         (8)  UL L 269, 5.10.2002, str. 15.


title: Sklep Komisije z dne 3. februarja 2014 o imenovanju spomeniških območij, ki se jim v letu 2013 podeli znak evropske dediščine

text:
               5.2.2014

               SL

               Uradni list Evropske unije

               C 33/4

      SKLEP KOMISIJE

   z dne 3. februarja 2014
   o imenovanju spomeniških območij, ki se jim v letu 2013 podeli znak evropske dediščine
   2014/C 33/04
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa št. 1194/2011/EU Evropskega parlamenta in Sveta z dne 16. novembra 2011 o uvedbi ukrepa Evropske unije za znak evropske dediščine (1), zlasti člena 14(1) Sklepa,
   ob upoštevanju naslednjega:

               (1)

               Evropska žirija je 28. novembra 2013 predložila poročilo o postopku izbire spomeniških območij za podelitev znaka evropske dediščine v letu 2013, Komisija pa bi ob upoštevanju njenih priporočil morala imenovati spomeniška območja, ki se jim podeli znak.

               (2)

               V skladu s členom 15 Sklepa št. 1194/2011/EU se vsako spomeniško območje, kateremu je podeljen znak, redno spremlja, s čimer se zagotovi, da še naprej izpolnjuje merila ter spoštuje projekt in delovni načrt, predložena v prijavi za izbor –

         SPREJELA NASLEDNJI SKLEP:
   Edini člen
   Znak evropske dediščine se podeli arheološkemu parku Carnuntum (Avstrija), Estonskemu muzeju zgodovine – Great Guild Hall (Estonija), taborišču Westerbork (Nizozemska) in Palači miru (Nizozemska).

      V Bruslju, 3. februarja 2014

            Za Komisijo

         Androulla VASSILIOU

            Članica Komisije

      (1)  UL L 303, 22.11.2011, str. 1.


title: Sklep Sveta z dne 30. aprila 2004 o spremembi Sklepa z dne 13. septembra 1999 o določitvi pogojev za zaposlitev generalnega sekretarja Sveta Evropske unije, Visokega predstavnika za skupno zunanjo in varnostno politiko in o Sklepu z dne 13. septembra 1999 o določitvi pogojev za zaposlitev namestnika generalnega sekretarja Sveta Evropske unije

text:
Pomembno pravno obvestilo

|

32004D0547

Uradni list L 243 , 15/07/2004 str. 0028 - 0029

		Sklep Svetaz dne 30. aprila 2004o spremembi Sklepa z dne 13. septembra 1999 o določitvi pogojev za zaposlitev generalnega sekretarja Sveta Evropske unije, Visokega predstavnika za skupno zunanjo in varnostno politiko in o Sklepu z dne 13. septembra 1999 o določitvi pogojev za zaposlitev namestnika generalnega sekretarja Sveta Evropske unije(2004/547/ES, Euratom)SVET EVROPSKE UNIJE JE −ob upoštevanju Pogodbe o ustanovitvi Evropske skupnosti ter zlasti člena 207(2) Pogodbe,ob upoštevanju Pogodbe o ustanovitvi Evropske skupnosti za atomsko energijo in zlasti člena 121(2) Pogodbe,ob upoštevanju naslednjega:(1) Z Uredbo Sveta (ES, Euratom) št. 723/2004 [1] so bili spremenjeni Kadrovski predpisi za uradnike in Pogoji za zaposlitev drugih uslužbencev Evropskih skupnosti, določeni z Uredbo (EGS, Euratom, ESPJ) št. 259/68 [2].(2) Na eni strani je z Uredbo 1292/2004 [3] bila spremenjena Uredba Sveta št. 422/67/EGS, 5/67 Euratom z dne 25. julija 1967 o določitvi prejemkov predsednika in članov Komisije ter predsednika, sodnikov, generalnih pravobranilcev in sodnega tajnika Sodišča prve stopnje [4]; na drugi strani je z Uredbo Sveta 1293/2004 [5] bila spremenjena Uredba Sveta (EGS, Euratom, ESPJ) št. 2290/77 z dne 18. oktobra 1977 o določitvi prejemkov članov Računskega sodišča [6].(3) Zaradi tega je za odraz omenjenih sprememb primerno spremeniti Sklep Sveta z dne 13. septembra 1999 o določitvi pogojev za zaposlitev generalnega sekretarja Sveta Evropske unije, Visokega predstavnika za skupno zunanjo in varnostno politiko in Sklep Sveta z dne 13. septembra 1999 o določitvi pogojev za zaposlitev namestnika generalnega sekretarja Sveta Evropske unije −SKLENIL:Člen 1Sklep Sveta z dne 13. septembra 1999 o določitvi pogojev za zaposlitev generalnega sekretarja Sveta Evropske unije, Visokega predstavnika za skupno zunanjo in varnostno politiko se spremeni:1. v prvem odstavku člena 1:- izraz "na zadnji stopnji razreda A1" se nadomesti z "na tretji stopnji razreda 16",- doda se naslednje:"Vendar se od 1. maja 2004 do 30. aprila 2006 izraz "na tretji stopnji razreda 16"; uporablja v pomenu "na tretji stopnji razreda A* 16";.";2. v členu 1 se na koncu drugega odstavka doda besedilo:"in se zanj po analogiji uporablja člen 17 Priloge VII Kadrovskih predpisov."Člen 2Sklep Sveta z dne 13. septembra 1999 o določitvi pogojev za zaposlitev namestnika generalnega sekretarja Evropske unije se spremeni:1. v prvem odstavku člena 1:- izraz "na zadnji stopnji razreda A1" se nadomesti z "na tretji stopnji razreda 16",- doda se naslednje:"Vendar se od 1. maja 2004 do 30. aprila 2006 izraz "na tretji stopnji razreda 16"; uporablja v pomenu "na tretji stopnji razreda A* 16";.";2. v členu 1 se na koncu drugega odstavka doda besedilo:"n se zanj po analogiji uporablja člen 17 Priloge VII Kadrovskih predpisov."Člen 3Predsednik Sveta o tem sklepu uradno obvesti generalnega sekretarja Sveta Evropske unije, Visokega predstavnika za skupno zunanjo in varnostno politiko in namestnika generalnega sekretarja Sveta Evropske unije.V Bruslju, 30. aprila 2004Za SvetPredsednikB. Cowen[1] UL L 124, 27.4.2004, str. 1.[2] UL L 56, 4.3.1968, str. 1.[3] UL L 243, 15.7.2004, str. 23.[4] UL 187, 8.8.1967, str. 1. Uredba, kakor je bila nazadnje spremenjena z Uredbo Sveta (ES, ESPJ, Euratom) št. 2778/98 (UL L 347, 23.12.1998, str. 1).[5] UL L 243, 15.7.2004, str. 26.[6] UL L 268, 20.10.1977, str. 1. Uredba, kakor je bila nazadnje spremenjena z Uredbo Sveta (ES, ESPJ, Euratom) št. 840/95 (UL L 85, 19.4.1995, str. 10).--------------------------------------------------


title: Sklep Komisije z dne 15. novembra 2012 o ustanovitvi usklajevalne skupine za električno energijo

text:
               17.11.2012

               SL

               Uradni list Evropske unije

               C 353/2

         SKLEP KOMISIJE
   z dne 15. novembra 2012
   o ustanovitvi usklajevalne skupine za električno energijo
   2012/C 353/02
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Člen 194(1) Pogodbe določa cilje za zagotovitev delovanja energetskega trga in zanesljivosti oskrbe z energijo v Uniji, spodbujanje energetske učinkovitosti in varčevanja z energijo ter razvijanja novih in obnovljivih virov energije in povezovanje energetskih omrežij v duhu solidarnosti.

               (2)

               Direktiva 2005/89/ES Evropskega parlamenta in Sveta z dne 18. januarja 2006 o ukrepih za zagotavljanje zanesljivosti oskrbe z električno energijo in naložb v infrastrukturo (1) od držav članic zahteva, da zagotovijo visoko stopnjo zanesljivosti oskrbe z električno energijo in upoštevajo možnosti za čezmejno sodelovanje za ta namen. Komisija je odgovorna, da spremlja in pregleduje njeno uporabo.

               (3)

               Direktiva 2009/72/ES Evropskega parlamenta in Sveta z dne 13. julija 2009 o skupnih pravilih notranjega trga z električno energijo in o razveljavitvi Direktive 2003/54/ES (2) določa podrobna pravila glede notranjega trga z električno energijo. Namen teh pravil je med drugim nadaljnji razvoj čezmejnih medsebojnih povezav in zagotavljanje visoke stopnje zanesljivosti oskrbe z električno energijo.

               (4)

               Direktiva 2009/72/ES pooblašča regulativne organe za spremljanje upoštevanja predpisov o varnosti in zanesljivosti omrežja in naložb v proizvodne zmogljivosti v povezavi z zanesljivostjo oskrbe. V skladu z Uredbo (ES) št. 713/2009 (3) Agencija za sodelovanje energetskih regulatorjev pomaga regulativnim organom, po potrebi usklajuje njihovo delovanje in spremlja izvajanje nalog Evropskega omrežja upravljavcev prenosnih omrežij za električno energijo (v nadaljnjem besedilu: ENTSO-E).

               (5)

               Direktiva 2009/72/ES tudi določa, da so operaterji prenosnega sistema odgovorni za zagotovitev varnega, zanesljivega in učinkovitega elektroenergetskega sistema, medtem ko Uredba (ES) št. 714/2009 (4) ENTSO-E pooblašča, da sprejme instrumente za upravljanje omrežij, da se zagotovi uskladitev upravljanja omrežij v običajnih in izrednih razmerah, in pripravi redne napovedi glede zadostnosti evropske proizvodnje.

               (6)

               V skladu z Direktivo 2009/72/ES morajo države članice kot tudi regulativni organi med seboj in s Komisijo sodelovati, da bi svoje nacionalne trge povezali, kar bi bil prvi korak k oblikovanju popolnoma liberaliziranega notranjega trga. Komisija spremlja izvajanje določb Direktive 2009/72/ES (5).

               (7)

               Vse večja proizvodnja električne energije iz obnovljivih virov energije pomeni nove izzive za notranji trg z električno energijo, zlasti glede stabilnosti omrežja in zanesljivosti oskrbe z električno energijo. Povečano usklajevanje ukrepov politike v zvezi z notranjim trgom z električno energijo med državami članicami, drugimi udeleženimi zainteresiranimi stranmi in Komisijo je bistvenega pomena za uspešno integracijo evropskih trgov z električno energijo in vzdrževanje visoke ravni zanesljivosti oskrbe z električno energijo.

               (8)

               Komisija je zato pripravila več srečanj z visokimi predstavniki pristojnih organov držav članic, nacionalnimi regulatorji na področju energije, ENTSO-E in Agencijo za sodelovanje energetskih regulatorjev (v nadaljnjem besedilu: Agencija) za izmenjavo mnenj, ki se bodo vključila v oblikovanje politike o vprašanju zanesljivosti oskrbe z električno energijo, vključno s stabilnostjo omrežij in zadostnostjo proizvodnje. Te prve dejavnosti in zamisel o usklajevalni skupini za električno energijo so se obravnavale na neformalnem srečanju Sveta za energijo v Wroclawu septembra 2011 in na srečanjih Sveta za promet, telekomunikacije in energijo novembra 2011 in februarja 2012.

               (9)

               Ta srečanja predstavnikov na visoki ravni so se izkazala za zelo koristna za Komisijo in za vse udeležene zainteresirane strani. Zagotovila so dragocen vpogled v notranji trg z električno energijo in zanesljivost oskrbe ter omogočila razpravo o različnih možnih rešitvah za obravnavo obstoječih težav. Poudarila so še zlasti, da je nove izzive v zvezi z integriranimi trgi z električno energijo treba obravnavati na evropski ravni.

               (10)

               Zato je primerno formalizirati skupino strokovnjakov na področju električne energije ter opredeliti njene naloge in sestavo.

               (11)

               Skupina bi morala prispevati h krepitvi in poglobitvi sodelovanja ter usklajevanja med državami članicami in Komisijo na področju čezmejne trgovine z električno energijo in vprašanj zanesljivosti oskrbe, vključno z zadostnostjo proizvodnje in stabilnostjo omrežij, pri pripravi morebitnih novih političnih pobud in pri odzivanju na morebitne težave z oskrbo.

               (12)

               Usklajevalna skupina za električno energijo bi morala Komisiji in njenim članom zagotoviti strokovno znanje na področju politike, potrebno za pobude, usmerjene v ohranjanje in krepitev povezovanja trgov ter zanesljivosti oskrbe z električno energijo.

               (13)

               Skupino bi morali sestavljati pristojni organi držav članic (ministrstvo, pristojno za električno energijo, in nacionalni regulativni organ), ENTSO-E in Agencija. Za člane skupine bi bilo treba določiti pravila o razkrivanju informacij.

               (14)

               Osebne podatke članov skupine bi bilo treba obdelati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (6) –

         SPREJELA NASLEDNJI SKLEP:
   Člen 1
   Ustanovitev usklajevalne skupine za električno energijo
   Ustanovi se usklajevalna skupina za električno energijo (v nadaljnjem besedilu: skupina).
   Člen 2
   Naloge skupine
   1.   Naloge skupine so:

               (a)

               služiti kot platforma za izmenjavo informacij in usklajevanje ukrepov politike na področju električne energije, ki imajo čezmejni vpliv, za izmenjavo izkušenj, najboljših praks in strokovnega znanja ter tudi za pomoč Komisiji pri oblikovanju političnih pobud;

               (b)

               olajšati izmenjavo informacij in sodelovanje v zvezi z zanesljivostjo oskrbe z električno energijo, vključno z zadostnostjo proizvodnje in čezmejno stabilnostjo omrežij.

         2.   Skupina zlasti:

               (a)

               izmenjuje informacije o odločitvah v zvezi s proizvodnjo in prenosom ter njihovimi morebitnimi posledicami za čezmejno trgovino in čezmejno stabilnost omrežij;

               (b)

               razpravlja o posebnih vprašanjih, ki vzbujajo zaskrbljenost glede zanesljivosti in/ali zadostnosti proizvodnje, z namenom doseči usklajene rešitve, ki bi bile v skladu z notranjim energetskim trgom;

               (c)

               pregleduje redne napovedi glede zadostnosti, ki jih pripravi ENTSO-E, zlasti kadar takšna poročila kažejo na morebitno tveganje za zanesljivost oskrbe;

               (d)

               spodbuja izmenjavo informacij, preprečevanje in usklajeno ukrepanje v primeru izrednih razmer znotraj Unije in s tretjimi državami.

         Člen 3
   Posvetovanje
   Komisija se lahko s skupino posvetuje o kateri koli zadevi, povezani z električno energijo, zlasti z zanesljivostjo oskrbe z električno energijo.
   Člen 4
   Sestava skupine
   1.   Skupino sestavljajo naslednji člani:

               (a)

               organi držav članic, zlasti ministrstva, pristojna za energijo;

               (b)

               nacionalni regulativni organi za energijo;

               (c)

               Agencija za sodelovanje energetskih regulatorjev (v nadaljnjem besedilu: Agencija), ki je bila ustanovljena z Uredbo (ES) št. 713/2009 (7);

               (d)

               Evropsko omrežje upravljavcev prenosnih omrežij za električno energijo (v nadaljnjem besedilu ENTSO-E), ki je bilo ustanovljeno z Uredbo (ES) št. 714/2009 (8).

         2.   Vsak član za sodelovanje pri delu skupine imenuje največ dva stalna predstavnika in dva namestnika. Eden od stalnih predstavnikov države članice je vodja vladne službe za energijo. Eden od stalnih predstavnikov nacionalnih regulativnih organov je generalni direktor ali predsednik. Eden od stalnih predstavnikov, ki jih imenuje Agencija, je direktor. Eden od stalnih predstavnikov, ki jih imenuje ENTSO-E, je generalni sekretar. Namestniki se imenujejo pod istimi pogoji kot člani in avtomatično nadomestijo odsotne ali zadržane člane.
   3.   Med izrednimi razmerami na ravni Unije, ravni države članice ali regionalni ravni ali v drugih izjemnih okoliščinah lahko člani skupine Komisijo prosijo, da za sodelovanje pri delu skupine imenuje več kot dva predstavnika.
   4.   Imena članov, stalnih predstavnikov in namestnikov članov skupine ter opazovalcev se objavijo v registru strokovnih skupin Komisije in drugih podobnih subjektov (v nadaljnjem besedilu: register) (9).
   5.   Vsak član usklajevalne skupine za električno energijo se prijavi prek spleta (spletišče CIRCABC (10)) in zagotovi, da je njegov članski status posodobljen.
   6.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.
   Člen 5
   Delovanje
   1.   Skupini predseduje predstavnik Komisije (v nadaljnjem besedilu: predsednik).
   2.   Predsednik redno sklicuje skupino in ji posreduje informacije, ki jih je prejel od članov skupine, pri čemer ohrani zaupnost poslovno občutljivih podatkov.
   3.   S privoljenjem služb Komisije lahko skupina ustanovi podskupine za proučitev posebnih vprašanj na podlagi mandata, ki ga določi skupina. Take podskupine se razpustijo takoj, ko opravijo svoje naloge.
   4.   Predstavnik Komisije lahko povabi strokovnjake s posebnim znanjem o določeni zadevi na dnevnem redu, ki niso člani skupine, kot so predstavniki proizvajalcev in potrošnikov ali tretje države, da priložnostno sodelujejo pri delu skupine ali podskupine. Poleg tega lahko predstavnik Komisije podeli status opazovalca posameznikom in organizacijam v skladu z določbo 8(3) horizontalnih pravil o strokovnih skupinah ter državam kandidatkam.
   5.   Člani strokovnih skupin in njihovi predstavniki kot tudi povabljeni strokovnjaki in opazovalci spoštujejo obveznosti o varovanju poslovne skrivnosti, določene v pogodbah in njihovih izvedbenih pravilih, ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES (11), ESPJ, Euratom. Če teh obveznosti ne spoštujejo, lahko Komisija sprejme vse ustrezne ukrepe.
   6.   Srečanja skupine in podskupin navadno potekajo v prostorih Komisije. Komisija zagotovi tajniške storitve. Druge službe Komisije in Evropska služba za zunanje delovanje so lahko povabljene na srečanja skupine in podskupin, kadar jih zadeve, o katerih se razpravlja, neposredno zadevajo.
   7.   Ne glede na odstavek 6 tega člena Komisija članom skupine omogoči dostop do vse ustrezne delovne dokumentacije, in sicer prek delovnega prostora za sodelovanje s partnerji Evropske unije (spletišče CIRCA). Poleg tega Komisija objavi vse ustrezne dokumente z njihovo vključitvijo v register ali s povezavo iz registra na namensko spletno stran. Izjeme glede sistematične objave morajo biti predvidene, kadar bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe (ES) št. 1049/2001.
   Člen 6
   Stroški srečanj
   1.   Udeleženci, ki sodelujejo pri dejavnostih skupine in podskupin, za svoje storitve niso plačani.
   2.   Potne stroške enega predstavnika vsake države članice in nacionalnega regulativnega organa povrne Komisija v skladu z veljavnimi določbami znotraj Komisije.
   3.   Navedeni stroški se povrnejo v mejah razpoložljivih sredstev, dodeljenih v okviru letnega postopka razporeditve sredstev.

      V Bruslju, 15. novembra 2012

            Za Komisijo

         Günther OETTINGER

            Član Komisije

      (1)  UL L 33, 4.2.2006, str. 22.

      (2)  UL L 211, 14.8.2009, str. 55.

      (3)  UL L 211, 14.8.2009, str. 1.

      (4)  UL L 211, 14.8.2009, str. 15.

      (5)  Glede vprašanj zanesljivosti oskrbe glej zlasti člen 47(1)(c) Direktive 2009/72/ES (spremljanje). Komisija mora ovrednotiti tudi vprašanja glede zanesljivosti oskrbe v okviru odločitev glede certificiranja (glej člen 11(7) Direktive 2009/72/ES), spodbuja pa se jo tudi, da predloži priporočila za pogajanja o ustreznih sporazumih s tretjimi državami, ki obravnavajo zanesljivost oskrbe (glej uvodno izjavo (25) Direktive 2009/72/ES).

      (6)  UL L 8, 12.1.2001, str. 1.

      (7)  Prim. opombo 3.

      (8)  Prim. opombo 4.

      (9)  Člani, ki ne želijo, da bi bilo njihovo ime objavljeno, lahko zaprosijo za odstopanje od tega pravila. Prošnja za neobjavo imena člana strokovne skupine se šteje za utemeljeno, kadar bi objava lahko ogrozila njegovo varnost ali integriteto ali neupravičeno posegla v njegovo zasebnost.

      (10)  CIRCABC pomeni „Komunikacijsko-informacijski center za uprave, podjetja in državljane“.

      (11)  UL L 317, 3.12.2001, str. 1.


title: 2007/617/ES: Sklep Sveta z dne 18. septembra 2007 o imenovanju petih madžarskih članov in petih madžarskih nadomestnih članov Odbora regij

text:
               25.9.2007

               SL

               Uradni list Evropske unije

               L 249/8

      SKLEP SVETA

   z dne 18. septembra 2007
   o imenovanju petih madžarskih članov in petih madžarskih nadomestnih članov Odbora regij
   (2007/617/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga madžarske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Štiri mesta članov Odbora regij so se sprostila zaradi izteka mandata g. BORA, g. DIÓSSYJA, g. FÁBIÁNA in g. KÁLIJA. Eno mesto člana Odbora regij se je izpraznilo zaradi spremembe mandata g. BIHARYJA. Tri mesta nadomestnih članov Odbora regij so se izpraznila zaradi izteka mandata g. MÁTISA, g. NÉMETHA in g. LITTERJA. Dve mesti nadomestnih članov Odbora regij sta se sprostili po imenovanju sedanjih nadomestnih članov g. NAGYJA in g. GÉMESIJA za člana –

         SKLENIL:
   Člen 1
   Za preostanek mandata, tj. do 25. januarja 2010, se imenujejo naslednji člani in nadomestni člani Odbora regij:

               (a)

               za člane:

                           g. Sándor NAGY kot zamenjava za g. Imreja BORA,

                           g. Gábor BIHARY, Representative of the Settlement, 3rd District of Budapest, kot zamenjava za g. Gáborja BIHARYJA, Member of Budapest General Assembly,

                           g. András SZALAY, Representative of the Settlement Veszprém, kot zamenjava za g. Zsolta FÁBIÁNA,

                           g. György GÉMESI kot zamenjava za g. Sándorja KÁLIJA,

                           ga. Erika SZŰCS, Deputy Mayor of Miskolc, kot zamenjava za g. Lászlója DIÓSSYJA,

                     ter

               (b)

               za nadomestne člane:

                           g. Levente MAGYAR, Member of the General Assembly of Jász-Nagykun-Szolnok, kot zamenjava za g. Sándorja NAGYJA,

                           g. Csaba MOLNÁR, Member of General Assembly of Győr-Moson-Sopron, kot zamenjava za g. Andrása MÁTISA,

                           g. László VÉCSEY, Mayor of Szada, kot zamenjava za g. Györgyja GÉMESIJA,

                           ga. Kata TÜTTŐ, Member of General Assembly of Capital, kot zamenjava za g. Balázsa NÉMETHA,

                           ga. Helga MIHÁLYI, Member of General Assembly of Borsod-Abaúj-Zemplén, kot zamenjava za g. Nándorja LITTERJA.

         Člen 2
   Ta sklep začne učinkovati na dan sprejetja.

      V Bruslju, 18. septembra 2007

            Za Svet

            Predsednik

         R. PEREIRA

      (1)  UL L 56, 25.2.2006, str. 75.


title: Sklep Sveta 2006/228/PNZ z dne  9. marca 2006  o določitvi datuma uporabe nekaterih določb Sklepa 2005/211/PNZ o uvedbi nekaterih novih funkcij za schengenski informacijski sistem, vključno v zvezi z bojem proti terorizmu

text:
               18.3.2006

               SL

               Uradni list Evropske unije

               L 81/45

      SKLEP SVETA 2006/228/PNZ
   z dne 9. marca 2006
   o določitvi datuma uporabe nekaterih določb Sklepa 2005/211/PNZ o uvedbi nekaterih novih funkcij za schengenski informacijski sistem, vključno v zvezi z bojem proti terorizmu
   SVET EVROPSKE UNIJE JE –
   ob upoštevanju Sklepa Sveta 2005/211/PNZ z dne 24. februarja 2005 o uvedbi nekaterih novih funkcij za schengenski informacijski sistem, vključno v zvezi z bojem proti terorizmu (1), in zlasti člena 2(4) Sklepa,
   ob upoštevanju naslednjega:

               (1)

               Sklep 2005/211/PNZ določa, da se določbe člena 1 omenjenega sklepa začnejo uporabljati od datuma, ki ga določi Svet, takoj ko so izpolnjeni potrebni predpogoji, in da Svet lahko določi različne datume za začetek uporabe različnih določb. Omenjeni predpogoji so bili izpolnjeni v skladu s členom 1(7) Sklepa 2005/211/PNZ, novi člen 100, točka (3)(f).

               (2)

               Glede Švice predstavlja ta sklep nadaljnji razvoj določb schengenskega pravnega reda v smislu Sporazuma, podpisanega med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (2), ki sodijo v področje točke G člena 1 Sklepa Sveta 1999/437/ES (3) v povezavi s členom 4(1) sklepov Sveta 2004/849/ES o podpisu v imenu Evropske unije (4) in 2004/860/ES (5) o podpisu v imenu Evropske skupnosti ter o začasni uporabi nekaterih določb tega sporazuma –

         SKLENIL:
   Člen 1
   Člen 1(7) Sklepa 2005/211/PNZ, novi člen 100, točka (3)(f), se uporablja od 31. marca 2006.
   Člen 2
   Ta sklep se uveljavi na dan sprejetja. Objavi se v Uradnem listu Evropske unije.

      V Bruslju, 9. marca 2006

            Za Svet

            Predsednik

         J. PRÖLL

      (1)  UL L 68, 15.3.2005, str. 44.

      (2)  Dokument Sveta 13054/04, dostopen na http://register.consilium.eu.int

      (3)  UL L 176, 10.7.1999, str. 31.

      (4)  UL L 370, 17.12.2004, str. 78.

      (5)  UL L 368, 15.12.2004, str. 26.


title: 2013/811/EU: Sklep Sveta z dne 17. decembra 2013 o določitvi organa za imenovanje in organa za sklepanje pogodb o zaposlitvi generalnega sekretariata Sveta ter razveljavitvi Sklepa 2006/491/ES, Euratom

text:
               31.12.2013

               SL

               Uradni list Evropske unije

               L 355/91

         SKLEP SVETA
   z dne 17. decembra 2013
   o določitvi organa za imenovanje in organa za sklepanje pogodb o zaposlitvi generalnega sekretariata Sveta ter razveljavitvi Sklepa 2006/491/ES, Euratom
   (2013/811/EU)
   SVET EVROPSKE UNIJE JE –
   ob upoštevanju Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije, določenih z Uredbo Sveta (EGS, Euratom, ESPJ) št. 259/68 (1), in zlasti člena 2 navedenih kadrovskih predpisov in člena 6 navedenih pogojev za zaposlitev,
   ob upoštevanju naslednjega:

               (1)

               Za vodenje generalnega sekretariata Sveta je v skladu s prvim pododstavkom člena 240(2) Pogodbe o delovanju Evropske unije odgovoren generalni sekretar.

               (2)

               Upoštevaje Uredbo (EU, EURATOM) št. 1023/2013 Evropskega parlamenta in Sveta (2), ki je med drugim uvedla novo funkcionalno skupino AST/SC, bi bilo treba sprejeti nov sklep o določitvi organa za imenovanje in organa za sklepanje pogodb o zaposlitvi generalnega sekretariata Sveta, Sklep Sveta 2011/444/EU (3) pa bi bilo treba razveljaviti –

         SPREJEL NASLEDNJI SKLEP:
   Člen 1
   V zadevah generalnega sekretariata Sveta ima pooblastila, ki so bila s Kadrovskimi predpisi za uradnike Evropske unije (v nadaljnjem besedilu: Kadrovski predpisi) prenesena na organ za imenovanje ter pooblastila, ki so bila s Pogoji za zaposlitev drugih uslužbencev Evropske unije (v nadaljnjem besedilu: Pogoji za zaposlitev) prenesena na organ za sklepanje pogodb o zaposlitvi:

               (a)

               Svet, v zadevah generalnega sekretarja;

               (b)

               Svet na predlog generalnega sekretarja za uporabo členov 1a, 30, 34, 41, 49, 50 in 51 Kadrovskih predpisov za generalne direktorje;

               (c)

               generalni sekretar v vseh drugih primerih.

         Generalni sekretar lahko katerakoli ali vsa svoja pooblastila v celoti ali delno prenese na generalnega direktorja administracije, če gre za uporabo Pogojev za zaposlitev in Kadrovskih predpisov za uradnike v funkcionalnih skupinah AST in AST/SC, razen pooblastil, ki jih ima v zvezi z imenovanjem uradnikov in prenehanjem njihovega delovnega razmerja ter zaposlovanjem drugih uslužbencev.
   Člen 2
   Sklep Sveta 2011/444/EU se razveljavi.
   Člen 3
   Ta sklep začne veljati 1. januarja 2014.

      V Bruslju, 17. decembra 2013

            Za Svet

            Predsednik

         L. LINKEVIČIUS

      (1)  Uredba Sveta (EGS, Euratom, ESPJ) št. 259/68 z dne 29. februarja 1968 o določitvi Kadrovskih predpisov za uradnike in Pogojev za zaposlitev drugih uslužbencev Evropskih skupnosti (UL L 56, 4.3.1968, str. 1).

      (2)  Uredba (EU, EURATOM) št. 1023/2013 Evropskega parlamenta in Sveta z dne 22. oktobra 2013 o spremembi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije (UL L 287, 29.10.2013, str. 15).

      (3)  Sklep Sveta 2011/444/EU z dne 12. julija 2011 o določitvi organa za imenovanje in organa za sklepanje pogodb o zaposlitvi generalnega sekretariata Sveta ter razveljavitvi Sklepa 2006/491/ES, Euratom (UL L 191, 22.7.2011, str. 21).


title: 2006/930/ES: Sklep Sveta z dne 28. novembra 2006 o sklenitvi Sporazuma v obliki izmenjave pisem med Evropsko skupnostjo in Republiko Argentino glede spremembe ugodnosti na seznamih ugodnosti Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski skupnosti se odobri v imenu Skupnosti

text:
               15.12.2006

               SL

               Uradni list Evropske unije

               L 355/91

         SKLEP SVETA
   z dne 28. novembra 2006
   o sklenitvi Sporazuma v obliki izmenjave pisem med Evropsko skupnostjo in Republiko Argentino glede spremembe ugodnosti na seznamih ugodnosti Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski skupnosti se odobri v imenu Skupnosti
   (2006/930/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 22. marca 2004 pooblastil Komisijo, da v skladu s členom XXIV:6 Splošnega sporazuma o carinah in trgovini (GATT) 1994 v okviru pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji začne pogajanja z nekaterimi drugimi državami članicami STO.

               (2)

               Komisija je pogajanja vodila ob posvetovanju z odborom, ustanovljenim s členom 133 Pogodbe, in v okviru pogajalskih direktiv, ki jih je izdal Svet.

               (3)

               Komisija je zaključila pogajanja glede Sporazuma v obliki izmenjave pisem med Evropsko skupnostjo in Republiko Argentino. Sporazum v obliki izmenjave pisem bi bilo treba odobriti –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Republiko Argentino glede spremembe ugodnosti na seznamih ugodnosti Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski skupnosti se odobri v imenu Skupnosti.
   Besedilo Sporazuma v obliki izmenjave pisem je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem iz člena 1, ki je za Skupnost zavezujoč.

      V Bruslju, 28. novembra 2006

            Za Svet

            Predsednik

         E. HEINÄLUOMA

    ---documentbreak---

               15.12.2006

               SL

               Uradni list Evropske unije

               L 355/92

         SPORAZUM
   v obliki izmenjave pisem med Evropsko skupnostjo in Republiko Argentino glede spremembe ugodnosti na seznamih ugodnosti Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski skupnosti
   Bruselj,
   Spoštovani,
   po začetku pogajanj med Evropskimi skupnostmi (ES) in Republiko Argentino v skladu s členoma XXIV:6 in XXVIII GATT 1994 o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k ES, je bilo z namenom sklenitve pogajanj, ki so se začela po obvestilu ES z dne 19. januarja 2004 v skladu s členom XXIV:6 (GATT), dogovorjeno naslednje:
   ES se strinja, da bo v svoj seznam za carinsko območje ES-25 vključila ugodnosti, ki so bile vključene v prejšnji seznam.
   ES se strinja, da bo v svoj seznam za ES-25 vključila ugodnosti, vsebovane v Prilogi k temu sporazumu.
   Ta sporazum začne veljati na dan, ko ES od Republike Argentine po premisleku pogodbenic v skladu z notranjimi postopki prejme ustrezno pismo o pristanku. ES si po najboljših močeh prizadeva, da se ustrezni izvedbeni ukrepi uveljavijo pred 1. oktobrom 2006, vsekakor pa najpozneje do 1. januarja 2007.

         V imenu Evropske skupnosti

      PRILOGA
      0304 20 96: Nižjo stopnjo dajatve 11,4 % se uporablja tri leta oziroma dokler izvajanje Razvojne agende iz Dohe ne doseže dogovorjenih tarifnih stopenj, kar nastopi prej.
      0303 79 96: Nižjo stopnjo dajatve 12,4 % se uporablja tri leta oziroma dokler izvajanje Razvojne agende iz Dohe ne doseže dogovorjenih tarifnih stopenj, kar nastopi prej.

                  —

                  Dodati 4 003 tone (erga omnes) v tarifno kvoto ES za „Goveje meso, zamrznjeno; nerazkosane ali razkosane sprednje četrti; brez kosti“ in „Užitni klavnični odpadki goved, zmrznjeni; mišični del (stebriček) in rebrni del trebušne prepone. Uvoženo meso se uporabi za predelavo.“ (tarifne številke 0202 20 30, 0202 30, 0206 29 91),

                  —

                  dodati 537 ton (erga omnes) v tarifno kvoto ES za posneto mleko v prahu (tarifna številka 0402 10 19),

                  —

                  dodati 96 ton (erga omnes) v tarifno kvoto ES za jabolka (tarifna številka ex08081080),

                  —

                  odpreti tarifno kvoto 242 074 ton (erga omnes) za koruzo (tarifne številke 1005 10 90, 1005 90 00) z dajatvijo 0 %,

                  —

                  odpreti tarifno kvoto 7 044 ton (erga omnes) za sadne sokove (tarifne številke 2009 11 11, 2009 11 19, 2009 19 11, 2009 19 19, 2009 29 11, 2009 29 19, 2009 39 11, 2009 39 19, 2009 49 11, 2009 49 19, 2009 79 11, 2009 79 19, 2009 80 11, 2009 80 19, 2009 80 32, 2009 80 33, 2009 80 35, 2009 80 36, 2009 80 38, 2009 90 11, 2009 90 19, 2009 90 21, 2009 90 29), z dajatvijo 20 %,

                  —

                  odpreti tarifno kvoto 20 000 hl (erga omnes) za vino (tarifne številke 2204 29 65 in 2204 29 75), z dajatvijo 8 EUR/hl,

                  —

                  odpreti tarifno kvoto 40 000 hl (erga omnes) za vino (tarifne številke 2204 21 79 in 2204 21 80), z dajatvijo 10 EUR/hl,

                  —

                  odpreti tarifno kvoto 13 810 hl (erga omnes) za vermut (tarifna številka 2205 90 10), z dajatvijo 7 EUR/hl.

            Za vse zgornje tarifne številke in kvote se uporablja natančno tarifno poimenovanje ES-15.

                  —

                  prilagoditi opredelitev tarifne kvote ES 11 000 ton „Meso ‚visoke kakovosti‘ brez kosti, sveže, ali ohlajeno, ki ustreza naslednji opredelitvi: kosi govedine ali ‚kosi visoke kakovosti‘, pridobljeni izključno iz pašno rejenih živali, starosti med 22 in 24 meseci, ki imajo dva stalna sekalca in imajo ob zakolu do vključno 460 kg žive mase, opredeljeni kot ‚posebna pakirana govedina‘, v kosih, ki so lahko označeni s črkama ‚sc‘ (special cuts – posebni kosi)“ v „Visokokakovostno meso brez kosti, sveže ali ohlajeno“; država dobaviteljica: Argentina.

   Bruselj,
   Spoštovani,
   sklicujem se na vaše pismo, ki se glasi:

      „Po začetku pogajanj med Evropskimi skupnostmi (ES) in Republiko Argentino v skladu s členoma XXIV:6 in XXVIII GATT 1994 o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k ES, je bilo z namenom sklenitve pogajanj, ki so se začela po obvestilu ES z dne 19. januarja 2004 v skladu s členom XXIV:6 (GATT), dogovorjeno naslednje:
      ES se strinja, da bo v svoj seznam za carinsko območje ES-25 vključila ugodnosti, ki so bile vključene v prejšnji seznam.
      ES se strinja, da bo v svoj seznam za ES-25 vključila ugodnosti, vsebovane v Prilogi k temu sporazumu.
      Ta sporazum začne veljati na dan, ko ES od Republike Argentine po premisleku pogodbenic v skladu z notranjimi postopki prejme ustrezno pismo o pristanku. ES si po najboljših močeh prizadeva, da se ustrezni izvedbeni ukrepi uveljavijo pred 1. oktobrom 2006, vsekakor pa najpozneje do 1. januarja 2007.“

   V čast mi je potrditi, da se moja vlada strinja z vsebino vašega pisma.

         V imenu Republike Argentine


title: Sklep Sveta z dne 15. septembra 1986 o sklenitvi Sporazuma v obliki izmenjave pisem med Evropsko gospodarsko skupnostjo in Kraljevino Norveško o nekmetijskih in predelanih kmetijskih proizvodih, ki niso zajeti v Sporazumu

text:
Pomembno pravno obvestilo

|

31986D0551

Uradni list L 328 , 22/11/1986 str. 0020 - 0020

		Sklep Svetaz dne 15. septembra 1986o sklenitvi Sporazuma v obliki izmenjave pisem med Evropsko gospodarsko skupnostjo in Kraljevino Norveško o nekmetijskih in predelanih kmetijskih proizvodih, ki niso zajeti v Sporazumu(86/551/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju priporočila Komisije,ker je treba, da bi se upošteval pristop Kraljevine Španije in Portugalske republike k Skupnosti, odobriti Sporazum v obliki izmenjave pisem med Evropsko gospodarsko skupnostjo in Kraljevino Norveško o nekmetijskih in predelanih kmetijskih proizvodih, ki niso zajeti v Sporazumu,SKLENIL:Člen 1Sporazum v obliki izmenjave pisem o nekmetijskih in predelanih kmetijskih proizvodih, ki jih Sporazum med Evropsko gospodarsko skupnostjo in Kraljevino Norveško ne zajema, se odobri v imenu Skupnosti.Besedilo izmenjave pisem je priloženo temu sklepu.Člen 2Predsednik Sveta se pooblasti za imenovanje osebe, ki je pooblaščena za podpis Sporazuma, ki zavezuje Skupnost.V Bruslju, 15. septembra 1986Za SvetPredsednikG. Howe--------------------------------------------------


title: 2005/383/ES: Sklep Komisije z dne 11. maja 2005 o obnovitvi mandata Evropske skupine za etiko v znanosti in novih tehnologijah

text:
               20.5.2005

               SL

               Uradni list Evropske unije

               L 127/17

      SKLEP KOMISIJE

   z dne 11. maja 2005
   o obnovitvi mandata Evropske skupine za etiko v znanosti in novih tehnologijah
   (Besedilo v francoskem jeziku je edino verodostojno)
   (2005/383/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               Novembra 1991 je Evropska komisija z ustanovitvijo skupine svetovalcev za etična vprašanja biotehnologije (GAEIB) sklenila vključiti etiko v proces odločanja na področju politike raziskovanja in tehnološkega razvoja Skupnosti.

               (2)

               Komisija je 16. decembra 1997 sklenila zamenjati GAEIB z Evropsko skupino za etiko v znanosti in novih tehnologijah (EGE) in razširiti mandat skupine na vsa področja uporabe znanosti in tehnologije.

               (3)

               Mandat skupine EGE je bil podaljšan s Sklepom Komisije z dne 26. marca 2001 za obdobje štirih let in nekoliko spremenjen z namenom izboljšati delovne metode skupine.

               (4)

               Skupina EGE potrebuje nove delovne metode, da lahko pravočasno reagira na hiter razvoj znanosti in tehnologije ter nove pristojnosti, da lahko krije široko paleto znanstvenih in tehnoloških aplikacij.

               (5)

               V Sporočilu Komisije o pridobitvi in uporabi strokovnega mnenja s strani Komisije: načela in smernice (COM(2002) 713) se glasi, da so „javni razpisi primerni zlasti takrat, kadar gre za kočljiva vprašanja in kadar so skupine ustanovljene verjetno za neko razumno obdobje“.

               (6)

               Ker se trenutni mandat skupine EGE izteče 25. marca 2005, naslednji sklep nadomešča vsebino mandata, priloženega Sporočilu Komisije z dne 26. marca 2001 (K(2001) 691) –

         SKLENILA:
   Člen 1
   Komisija je sklenila podaljšati mandat Evropske skupine za etiko v znanosti in novih tehnologijah (EGE) za obdobje štirih let.
   Člen 2
   Naloga
   Naloga skupine EGE je svetovati Komisiji o etičnih vprašanjih v zvezi z znanostmi in novimi tehnologijami, bodisi na zahtevo Komisije ali na lastno pobudo. Parlament in Svet lahko usmerita pozornost Komisije na vprašanja, za katera menita, da so etično bolj pomembna. Kadar želi Komisija mnenje skupine EGE, določi rok za oddajo tega mnenja.
   Člen 3
   Sestava – Imenovanje
   1.   Člane skupine EGE imenuje predsednik Komisije.
   2.   Veljajo naslednja pravila:

               —

               Člani so imenovani ad personam. V tem smislu svetujejo Komisiji neodvisno od zunanjih vplivov. Skupina EGE je neodvisno, pluralistično in multidisciplinarno telo.

               —

               Skupina EGE ima največ 15 članov.

               —

               Vsak član skupine EGE je imenovan za obdobje štirih let. Imenovanje se lahko podaljša za največ dva mandata.

               —

               Člani, ki niso več sposobni učinkovito sodelovati pri delu skupine, ali člani, ki odstopijo, se v skladu s členom 3(1) nadomestijo za preostanek mandata z drugim članom iz rezervnega seznama.

               —

               Izbor članov skupine EGE se izvrši na podlagi javnega razpisa za zbiranje ponudb. Druge vloge, predložene kako drugače, bodo prav tako upoštevane v izbirnem postopku.

               —

               Komisija objavi seznam članov skupine EGE v Uradnem listu Evropske unije.

         Člen 4
   Način dela
   1.   Člani skupine EGE med sabo izvolijo predsednika in podpredsednika za čas trajanja mandata.
   2.   Predsednik Komisije potrdi delovni program EGE (vključno z etičnimi pregledi, ki jih predlaga skupina EGE na lastno pobudo – glej člen 2). Urad evropskih strateških svetovalcev (BEPA) Komisije, ki tesno sodeluje s predsednikom skupine EGE, je odgovoren za organizacijo dela skupine EGE in njenega sekretariata.
   3.   Zasedanja skupine EGE so zaupna. Izven teh zasedanj se lahko skupina EGE o svojem delu posvetuje z zadevnimi oddelki Komisije in po potrebi povabi k izmenjavi mnenj predstavnike nevladnih organizacij ali reprezentativne organizacije. Dnevni red zasedanj skupine EGE se razdeli pristojnim službam Komisije.
   4.   Skupina EGE zaseda običajno na sedežu Komisije skladno s pogoji in načini ter časovnim načrtom, kot določi Komisija. Skupina EGE se v 12-mesečnem obdobju sestane najmanj šestkrat, kar pomeni približno 12 delovnih dni na leto. Od članov se pričakuje, da se udeležijo najmanj štirih zasedanj v letu.
   5.   Za pripravo mnenja lahko skupina EGE v okviru razpoložljivih sredstev za to dejavnost:

               —

               povabi strokovnjake s posebnimi strokovnimi pristojnostmi, da vodijo in informirajo skupino, če se to zdi uporabno in/ali potrebno,

               —

               izvede študijo z namenom zbrati vse potrebne znanstvene in tehnične podatke,

               —

               sestavi delovno skupino, ki se bo ukvarjala s posebnimi vprašanji,

               —

               organizira javno okroglo mizo za pospeševanje dialoga in zagotavljanje preglednosti za vsako izdelano mnenje,

               —

               vzpostavi tesne stike z oddelki Komisije, ki obravnavajo teme, s katerimi se ukvarja skupina,

               —

               vzpostavi tesnejše stike s predstavniki različnih etičnih teles v Evropski uniji in državah prosilkah.

         6.   Vsako mnenje se objavi takoj po sprejetju. Kadar mnenje ni sprejeto soglasno, se dodajo tudi nasprotna stališča. V primeru operativne zahteve za hitro svetovanje o določeni temi, se izdelajo kratke izjave, ki jim po potrebi sledi podrobna analiza, pri čemer je – kot pri vsakem mnenju – potrebna preglednost zagotovljena. Mnenja skupine EGE se vedno nanašajo na stanje tehnologije v času, ko je bilo mnenje izdano. Skupina EGE se lahko odloči posodobiti mnenje, če se ji zdi to potrebno.
   7.   Skupina EGE sprejme svoj poslovnik.
   8.   Pred iztekom mandata izdela EGE pod vodstvom predsednika poročilo o dejavnostih, ki se objavi.
   Člen 5
   Stroški zasedanj
   Potne stroške in nadomestila za zasedanja skupine EGE krije Komisija v skladu s svojimi predpisi.
   Člen 6
   Začetek veljavnosti
   Ta sklep bo objavljen v Uradnem listu Evropske unije in začne veljati na dan imenovanja novih članov skupine EGE.

      V Bruslju, 11. maja 2005

            Za Komisijo

         José Manuel BARROSO

            Predsednik


title: 2014/634/EU: Sklep Evropskega parlamenta z dne 3. aprila 2014 o zaključnem računu Skupnega podjetja SESAR za proračunsko leto 2012

text:
               5.9.2014

               SL

               Uradni list Evropske unije

               L 266/352

         SKLEP EVROPSKEGA PARLAMENTA
   z dne 3. aprila 2014
   o zaključnem računu Skupnega podjetja SESAR za proračunsko leto 2012
   (2014/634/EU)
   EVROPSKI PARLAMENT,

               —

               ob upoštevanju letnih računovodskih izkazov Skupnega podjetja SESAR za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Skupnega podjetja SESAR za proračunsko leto 2012 z odgovori skupnega podjetja (1),

               —

               ob upoštevanju priporočila Sveta z dne 18. februarja 2014 (05851/2014 – C7-0053/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 219/2007 z dne 27. februarja 2007 o ustanovitvi skupnega podjetja za razvoj nove generacije evropskega sistema upravljanja zračnega prometa (SESAR) (4), zlasti člena 4b Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A7-0197/2014),

               1.

               odobri zaključni račun Skupnega podjetja SESAR za proračunsko leto 2012;

               2.

               naroči svojemu predsedniku, naj ta sklep posreduje izvršnemu direktorju Skupnega podjetja SESAR, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 369, 17.12.2013, str. 49.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 64, 2.3.2007, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.